১৫ অল্পবয়সিরা, তোমাদের পরিবার যেন আধ্যাত্মিকভাবে ‘জাগিয়া থাকিতে’ পারে, সেইজন্য কীভাবে তোমরা তোমাদের বাবা-মায়ের সঙ্গে সহযোগিতা করতে পারো? সেই পুরস্কার সম্বন্ধে বিবেচনা করো, যা যিহোবা তোমাদের সামনে রেখেছেন। হতে পারে যে, তোমাদের বাবা-মা তোমাদেরকে ছেলেবেলা থেকেই সেই ছবিগুলো দেখিয়েছে, যেগুলোতে পরমদেশে জীবন সম্বন্ধে তুলে ধরা হয়েছে। তোমরা আরেকটু বড়ো হওয়ার সঙ্গে সঙ্গে, তারা সম্ভবত নতুন জগতে অনন্তজীবন কেমন হবে, তা তোমাদেরকে মনশ্চক্ষে দেখতে সাহায্য করার জন্য বাইবেল ও খ্রিস্টীয় প্রকাশনাদি ব্যবহার করেছে। যিহোবার সেবার প্রতি ক্রমাগত দৃষ্টি রাখা এবং সেই অনুযায়ী জীবনযাপন করার পরিকল্পনা করা তোমাদেরকে ‘জাগিয়া থাকিতে’ সাহায্য করবে।